Andrejs Rubins

Andrejs Rubins  (født 26. november 1978, død 3. august 2022) var en latvisk fotballspiller.

Klubbkarriere 
Andrejs Rubins startet inn karriere i FK Auda før han i 1997 tok overgang til svenske Östers IF hvor han spilte 11 matcher. I 1998 flyttet Rubins tilbake til Latvia hvor han signerte en kontrakt med Skonto Riga. I løpet av de neste tre år vant han den latviske ligaen tre ganger og den latviske cupen to ganger. Totalt spilte Rubins 67 kamper og scoret 14 mål for Skonto.

I år 2000 tok Rubins overgang til engelske Crystal Palace FC hvor han spilte 31 kamper i løpet av tre sesonger, og hvor han blant annet laget mål i ligacupen mot Leicester City FC og Liverpool FC.

I desember 2002 gikk Rubins over til FK Spartak Moskva på en «free transfer». Etter tre måneder og uten at ha spilt en eneste kamp for Spartak Moskva ble Rubins videresolgt til et annet russisk lag, Sjinnik Jaroslavl, hvor han i løpet av to sesonger spilte 51 kamper og lagde fire mål. I januar 2005 vendte Rubins tilbake til Spartak Moskva da han skrev under på en fireårskontrakt med klubben. Denne gangen spilte Rubins kun fem kamper for Spartak Moskva før han ble utlånt tilbake til Sjinnik Jaroslavl, og deretter ble han utlånt til latviske Liepājas Metalurgs.

Etter at utlånet hos Liepājas Metalurgs var blitt avsluttet flyttet Rubins til Inter Baku i Aserbajdsjan. Rubins hadde to bra år som spiller for Inter Baku hvor han ble notert for 49 kamper og 9 mål, og han var også med på å vinne Azərbaycan Premyer Liqası 2009/2010 med Inter. Før sesongen 2010/2011 skrev Rubins så under på en toårskontrakt med et nytt lag fra Aserbajdsjan, FK Qarabağ, men grunnet skadeproblemer spilte han bare tolv ligakamper og kontrakten ble derfor avsluttet etter én sesong. I 2011 gikk så Rubins til Simurq hvor han etter sesongen 2011/2012 avsluttet sin karriere.

Landslagskarriere 
Andrejs Rubins gjorde sin debut for Latvia den 10. november 1998 i en treningsmatch mot Tunisia. Rubins var også med i den den latviske landslagstroppen som spilte EM 2004.  Han skal over 13 år ha representert Latvia i 117 landskamper.

Meritter 
 Latviske ligaen: 1998, 1999, 2000
 Latviske cupen: 1998, 2000
 Premjer Liqasy: 2010

Referanser

Eksterne lenker 

Latviske fotballspillere
Spillere i Fotball-EM 2004
Fotballspillere for FK Qarabağ
Fotballspillere for FK Inter Baku
Fotballspillere for FK Liepājas Metalurgs
Fotballspillere for FK Spartak Moskva
Fotballspillere for FK Sjinnik Jaroslavl
Fotballspillere for Crystal Palace FC
Fotballspillere for Skonto FC
Fotballspillere for Östers IF